Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 397/08)

Tämä ilmoitus julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti

VAKIOMUUTOKSEN HYVÄKSYNNÄN TIEDOKSI ANTAMINEN

”Panciu”

PDO-RO-A1584-AM02

Tiedonannon päivämäärä: 22.7.2022

HYVÄKSYTYN MUUTOKSEN KUVAUS JA PERUSTELUT

Merkinnöissä käytettävät vapaaehtoiset ilmaisut

Tuote-eritelmään lisätään säännöksiä, jotka koskevat tiettyihin valmistusmenetelmiin viittaavien vapaaehtoisten ilmaisujen käyttöä viinien merkinnöissä (nämä ilmaisut viittaavat kaikkialla maailmassa käytettyihin viininvalmistusmenetelmiin, jotka antavat viineille erottuvia aistinvaraisia ominaisuuksia ja kuluttajalle olennaista tietoa viinin laadusta, kypsyydestä ja vanhentamisesta).

Muutos koskee tuote-eritelmän V lukua sekä yhtenäisen asiakirjan 9 kohtaa.

YHTENÄINEN ASIAKIRJA

1. Nimi/nimet

Panciu

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viini(e)n kuvaus

1. Valko- ja roseeviinien fysikaalis-kemialliset ja aistinvaraiset ominaisuudet

LYHYT KIRJALLINEN KUVAUS

Valkoviinien aromaattiset ominaisuudet ovat monimuotoiset. Toisissa viineissä on sitrushedelmien ja yrttien vivahteita, jotka tuovat viineihin eloisuutta ja raikkautta, sekä ruusuntuoksua (Șarba). Toisten viinien hapokkuus on keskitasoa ja niissä on voimakkaan raikkaita vivahteita sekä makeahkoja trooppisten tai viinin kukkien aromeja, hienostuneita omenan aromeja ja kukkaisia vivahteita (Fetească regală), tai niissä voi olla voin aromeja ja trooppisia aromeja, joiden hapokkuus on optimaalinen (Chardonnay), sekä hienovaraisia tuoreen hedelmän vivahteita.

Yleiset analyyttiset ominaisuudet Kokonaisalkoholipitoisuus enintään (til-%) 15,00 Todellinen alkoholipitoisuus vähintään (til-%) 9,00 Kokonaishappopitoisuus vähintään 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra) 200

2. Punaviinien fysikaalis-kemialliset ja aistinvaraiset ominaisuudet

LYHYT KIRJALLINEN KUVAUS

Punaviinit ovat keskivoimakkaan täyteläisiä, ja niissä on vadelman, luumun ja punaherukan aromaattisia vivahteita. Aromaattiset ominaisuudet vaihtelevat vihreiden paprikoiden aromeista ylikypsien mustaherukoiden aromeihin (Cabernet Sauvignon). Viineissä on myös kypsien punaisten hedelmien ja marjojen aromeja, joissa on rusinoiden ja mustapippurin vivahteita. Viinien väri kehittyy niiden kypsyessä. Alkoholipitoisuus on optimaalinen, minkä vuoksi viinit ovat pääasiassa kuivia ja puolikuivia ja lajikkeelle ominaiset hienovaraiset ominaisuudet ja aromit (Fetească neagră) tulevat esiin.

Yleiset analyyttiset ominaisuudet Kokonaisalkoholipitoisuus enintään (til-%) 15,00 Todellinen alkoholipitoisuus vähintään (til-%) 9,00 Kokonaishappopitoisuus vähintään 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (mg/litra) 150

5. Viininvalmistusmenetelmät

5.1. Erityiset viininvalmistusmenetelmät

1. Viljelymenetelmät

Viljelykäytäntö

— Vähintään 3 000 köynnöstä hehtaarilla.

— Keinokastelu: Jos maaperä- ja ilmasto-olot niin vaativat, viinitarhoihin on asennettu ja asennetaan jatkossakin pisarakastelujärjestelmiä. Kastelujärjestelmiä on käytettävä siten, ettei kastelulla ole haitallisia vaikutuksia rypäleiden laatuun.

5.2. Enimmäistuotokset

1. Muscat Ottonel, Tămâioasă românească, Chardonnay, Pinot gris, Sauvignon, Traminer alb

15 000 kilogrammaa rypäleitä hehtaaria kohden

2. Fetească albă, Riesling de Rhin, Aligote, Băbească gri, Șarba, Traminer roz

16 500 kilogrammaa rypäleitä hehtaaria kohden

3. Fetească regală, Galbenă de Odobești, Crâmpoșie, Crâmpoșie selecționată, Frâncușă, Mustoasă de Măderat, Furmint, Riesling italian

19 000 kilogrammaa rypäleitä hehtaaria kohden

4. Cabernet Sauvignon, Fetească neagră, Pinot noir, Merlot

16 500 kilogrammaa rypäleitä hehtaaria kohden

5. Băbească neagră, Burgund mare

17 500 kilogrammaa rypäleitä hehtaaria kohden

6. Codană, Arcaș, Negru Aromat, Portugais bleu, Cadarcă, Plăvaie

21 000 kilogrammaa rypäleitä hehtaaria kohden

7. Muscat Ottonel, Tămâioasă românească, Chardonnay, Pinot gris, Sauvignon, Traminer alb

116 hehtolitraa hehtaaria kohden

8. Fetească albă, Riesling de Rhin, Aligote, Băbească gri, Șarba, Traminer roz

127 hehtolitraa hehtaaria kohden

9. Fetească regală, Galbenă de Odobești, Crâmpoșie, Crâmpoșie selecționată, Frâncușă, Mustoasă de Măderat, Furmint, Riesling italian

146 hehtolitraa hehtaaria kohden

10. Plăvaie

162 hehtolitraa hehtaaria kohden

11. Cabernet Sauvignon, Fetească neagră, Pinot noir, Merlot

127 hehtolitraa hehtaaria kohden

12. Băbească neagră, Burgund mare

135 hehtolitraa hehtaaria kohden

13. Codană, Arcaș, Negru Aromat, Portugais bleu, Cadarcă

162 hehtolitraa hehtaaria kohden

6. Rajattu maantieteellinen alue

Vrancean lääni:

— paikkakunnat: Panciu, Crucea de Sus, Dumbrava, Crucea de Jos, Satu Nou, Neicu

— paikkakunnat: Moviliţa, Diocheti-Rediu, Moviliţa Trotuşanu, Frecăţei, Văleni

— paikkakunnat: Străoane, Repedea, Muncelu, Văleni

— paikkakunnat: Fitioneşti, Holbăneşti, Ghimiceşti, Ciolăneşti, Mănăstioara

— paikkakunnat: Mărăşeşti, Haret, Călimăneşti, Modruzeni, Siretu, Tişiţa, Pădureni

— paikkakunnat: Ţifeşti, Sârbi, Oleşeşti, Vităneşti, Clipiceşti, Bătineşti, Igeşti, Pătrăşcani

— paikkakunnat: Păuneşti, Viişoara

— paikkakunnat: Rugineşti, Copăceşti, Văleni, Angheleşti

— paikkakunnat: Pufeşti, Domneşti-Târg, Ciorani, Domneşti-Sat.

7. Viininvalmistuksessa käytettävä rypälelajike tai -lajikkeet

Aligoté B - Plant de trois, Plant gris, Vert blanc, Troyen blanc

Arcaş N

Burgund Mare N - Grosser burgunder, Grossburgunder, Blaufrankisch, Kekfrankos, Frankovka, Limberger

Babeasca gri G

Băbească neagră N - Grossmuttertraube, Hexentraube, Crăcana, Rară neagră, Căldăruşă, Serecsia

Cabernet Sauvignon N - Petit Vidure, Burdeos tinto

Cadarcă N - Schwarzer Kadarka, Rubinroter Kadarka, Lugojană, Gâmză, Fekete budai

Chardonnay W - Gentil blanc, Pinot blanc Chardonnay

Codană N

Crâmpoşie B

Crâmpoşie selecţionată B

Fetească albă B - Păsărească albă, Poama fetei, Mädchentraube, Leanyka, Leanka

Fetească neagră N - Schwarze Mädchentraube, Poama fetei neagră, Păsărească neagră, Coada rândunicii

Fetească regală B - Königliche Mädchentraube, Königsast, Kiralyleanka, Dănășană, Galbenă de Ardeal

Frâncușă B - Vinoasă, Mildweisser, Mustoasă de Moldova, Poamă creață

Furmint B - Furmin, Șom szalai, Szegszolo

Galbenă de Odobești W - Galbenă de Căpătanu, Galbenă Uriașă, Galbenă

Merlot N - Bigney rouge

Muscat Ottonel B - Muscat Ottonel blanc

Mustoasă de Măderat B - Lampau, Lampor, Mustafer, Mustos Feher, Straftraube

Negru Aromat N

Pinot Gris G - Affumé, Grauer Burgunder, Grauburgunder,Grauer Mönch, Pinot cendré, Pinot Grigio, Ruländer

Pinot Noir N - Blauer Spätburgunder, Burgund mic, Burgunder roter, Klävner Morillon Noir

Pinot noir N - Spätburgunder, Pinot nero

Plăvaie B - Bălană, Plăvană, Poamă bălaie

Portugais Bleu N - Blauer Portugieser, Oporto, Portugieser,

Riesling de Rhin B - Weisser Riesling, White Riesling

Riesling italian B - Olasz Riesling, Olaszriesling, Welschriesling

Sauvignon B - Sauvignon verde

Traminer Roz Rs - Rosetraminer, Savagnin roz, Gewürztraminer

Traminer aromat alb B

Tămâioasă românească B - Busuioacă de Moldova, Muscat blanc à petit grains

Tămâioasă românească B - Rumänische Weihrauchtraube, Tamianka

Șarba B

8. Yhteyden/yhteyksien kuvaus

Yhteys rajattuun alueeseen

Maantieteellisen alueen tiedot

Litologinen kasvualusta: Kvartäärikauden perättäisten alluviaalikeilojen limittymisen seurauksena muodostuneet alarinteiden pengermät, jotka ovat itään päin mentäessä matalampia ja nuorempia, ovat muodostuneet Karpaattien ja niiden eteläpuolisten rinteiden lomitse kulkevien jokien jälkeensä jättämässä järjestyksessä. Rakenteellisesti nämä kerrostumat ovat kvartäärikauden savisen lössisakan peittämää soraa ja hiekkaa, joka on kerrostunut plioseenikauden merisedimenttien (merkelimaata, savea, hiekkaa) päälle.

Topografia: Kaksi alarinteillä sijaitsevaa toiminnallista ala-aluetta: ylempi alarinteiden tasanko (varhainen ja keskipleistoseeni) ja alempi alarinteiden tasanko (myöhäinen pleistoseeni – holoseeni), joka jatkuu nykyisen Siretjoen laaksoon. Vaihtelevan korkeuden ja rinteiden saaman auringonvalon ansiosta viininviljely on kehitetty huippuunsa näillä alueilla.

Ilmasto: Alue on lauhkealle mannerilmastolle tyypillistä metsäaroa. Pohjoisesta Skandinavian ja Baltian suunnalta virtaavat ilmamassat yhdistyvät alueella Välimeren eteläisiin trooppisiin ilmamassoihin. Tämä luo erinomaiset olosuhteet korkealaatuisten rypälelajikkeiden viljelyyn pääasiassa auringonvalon ja lämpötilan vaihtelujen ja suosiollisten sademäärien ansiosta. Vuotuinen keskilämpötila, vuosittainen keskimääräinen sademäärä ja erityisesti säteilyn määrä ja auringonsäteilyn kulma luovat viininviljelyn kannalta optimaaliset olosuhteet. Maaperä: Maaperän koostumus luo viininviljelyn kannalta erittäin suotuisat fysikaalis-kemialliset ja hydrofyysiset olosuhteet: maan huokoisuus ja tuuletus, läpäisevyys, suodatusrakenne ja sadeveden hyvä pystyojitus rajoittavat sienitauteja, ja niiden ansiosta viinitarhojen hoito on suhteellisen helppoa. Sulamaat (luokan B maaperä ja savi–illuviaalinen) ja metsämaat ovat typologisesti hallitsevia. Luokan B maaperän mustamultaan ovat kumuloituneet kaikki hyödylliset kemiallis-biologiset ja troofiset ominaisuudet.

Tuotetta koskevat tiedot

Valkoviineille ominaista on niiden uutettu ominaisuus, tasapainoinen rakenne ja reilu hapokkuus. Nämä ominaisuudet juontuvat paitsi siitä, että rinteet ovat kaakkoon päin, myös viljelymenetelmistä, joilla tuotantotasot pysyvät kohtuullisina.

Punaviineille on ominaista finessi, kevyt tanniinisuus ja voimakkaat värit.

Alueella tehdyistä arkeologisista löydöistä käy ilmi, että viiniköynnöksiä ovat viljelleet tällä nykyisen Romanian alueella asuneet vapaat daakialaiset. Tämä on voitu todentaa arkeologisista löydöistä, joissa on viiniköynnöstä ja rypäleitä esittäviä koristekuvioita. Ferdinand I Habsburg lähetti Georg von Reichersterfferin edustajanaan kuningas Petru Rareșin hallitsemaan Moldaviaan. Von Reichersterffer viittasi jo vuonna 1587 matkakertomuksessaan alueen viini-istutuksiin, joita kutsuttiin nimellä ”Podgoria Crucilor” (ristien viinitarha). Lisää viittauksia on teoksessa Codex Bandinus, jossa mainitaan koko Moldavian eteläosassa tuotetun niin paljon viiniä, että sadonkorjuun aikaan mitallinen (vadră) viiniä maksoi neljä paraa ja talvisin 6–7 paraa.

Määrittävät tekijät

Ylempi alarinteiden tasanko (varhainen ja keskipleistoseeni) ja alempi alarinteiden tasanko (myöhäinen pleistoseeni – holoseeni), joka jatkuu nykyisen Siretjoen laaksoon, ja alueen korkeuserot ja rinteiden auringonvalo ovat optimaalisia viininköynnöksen ja etenkin punaviinilajikkeiden viljelyn kannalta.

9. Olennaiset lisäedellytykset (pakkaaminen, merkinnät, muut vaatimukset)

Merkinnät ja kaupan pitäminen

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Ei lisäsäännöksiä

Tuotanto alueen ulkopuolella

Oikeudellinen kehys:

EU:n lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskevat poikkeukset

Edellytyksen kuvaus:

Tietyt ilmasto-olosuhteet vaikuttavat tiettyjen lajikkeiden potentiaalin vuoksi myönteisesti rajatulla alueella sijaitsevilta viljelmiltä kerättyjen rypäleiden tuotokseen. Tällöin viinejä voidaan valmistaa myös rajatun alueen ulkopuolella sen viereisillä alueilla, joilla sijaitsevilla viinin tuotantolaitoksilla on erinomaiset valmiudet nopeaan viiniyttämiseen, valvotussa lämpötilassa tapahtuvan käymisen suorittamiseen ja lajikkeiden aromaattisen potentiaalin ja väriominaisuuksien säilyttämiseen. Nämä viereiset alueet sijaitsevat Vrancean läänissä seuraavilla paikkakunnilla:

— Odobești, Jariștea

— Cotești, Obrejița, Tâmboiești, Popești, Budești, Cârligele, Vârteșcoiu, Câmpineanca.

Merkinnöissä käytettävät vapaaehtoiset ilmaisut

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Merkinnöissä tai esillepanon yhteydessä voidaan myös käyttää vapaaehtoisesti seuraavia ilmaisuja, jotka viittaavat tiettyihin tuotantomenetelmiin:

— ilmaisut ”fermentat in barrique” (käytetty tynnyrissä), ”maturat in barrique” (kypsytetty tynnyrissä), ”fermentat în prezența așchiilor de stejar” (käytetty tammilastujen kanssa) ja ”maturat în prezența așchiilor de stejar” (kypsytetty tammilastujen kanssa) voidaan lisätä merkintöihin romaniaksi, tai kansainvälisesti käytetyillä kielillä voidaan käyttää esimerkiksi seuraavia ilmaisuja kuluttajan tiedottamiseksi siitä, että kyseistä prosessia on käytetty:

— ”fume”, ”smoked” tai ”toasted” englanniksi riippumatta siitä, liitetäänkö merkintään myös ilmaisu, joka kuvaa käytetyn tammen lämpökäsittelyn voimakkuutta, eli ”light”, ”medium” tai ”heavy”,

— ”fumé” tai ”fumée” ranskaksi riippumatta siitä, liitetäänkö merkintään myös ilmaisu, joka kuvaa käytetyn tammen lämpökäsittelyn voimakkuutta, eli ”légère”, ”moyenne”, ”forte” tai ”petite fumé”, ”demi fumé” tai ”intense fumé”.

Nämä ilmaisut voivat olla, mikäli viinintuottaja niin haluaa, millä tahansa muulla kansainvälisesti käytetyllä kielellä tai sen maan kielellä, jonka markkinoille viinituote on tarkoitus saattaa, kuluttajien tiedottamiseksi sellaisten kaikkialla maailmassa käytettyjen menetelmien käytöstä, jotka antavat viineille niiden erottuvat aistinvaraiset ominaisuudet.

Sellaisten viinien osalta, joita kypsytetään tai vanhennetaan tietyn aikaa sakan päällä, merkintöihin voidaan lisätä esimerkiksi jokin seuraavista ilmaisuista: ”sur lie”, ”bâtonnage” tai ”aged on the lees”.

Linkki tuote-eritelmään

https://www.onvpv.ro/sites/default/files/caiet_sarcini_doc_panciu_modif_cf_cererii_1424_14.06.2019_cf_cererii_485_02.03.2022_no_track_changes.pdf

(1) EUVL L 9, 11.1.2019, s. 2.